Reg aan die begin van die jaar, onmiddellik na opening van die skooljaar, word daar ’n oefenperiode beplan vir die tyd voor die daaglikse oordenking, sodat skoliere voorberei kan word vir die atletiekseisoen. Daar word gehardloop, gegooi en gespring. Die onderwysers is verantwoordelik vir die verskillende dissiplines. Sommige ouers help ook entoesiasties mee. Karl Priemaier was byvoorbeeld in sy jong dae ’n Springbok diskus- en spiesgooier en sy kennis en vaardighede deel hy met ons skoliere. Sowat ses weke later is dit dan tyd vir ons atletiekfees. Die huisspanne is Sachse en Franke. Ouers, grootouers, ouDeutsche Schule Kroondaloliere en vriende ondersteun hierdie opwindende dag. Die Kinders van die Spatzennest en voorskoolse klasse word ook betrek deur kort afstande te hardloop.